

Pácsony Község Önkormányzata Képviselő-testületének 
7/2020 (X.14.) önkormányzati rendelete 
a szociális tűzifa juttatás szabályairól 


Pácsony Község Önkormányzata Képviselő-testülete az Alaptörvény 32. Cikk (2) bekezdésében, meghatározott eredeti jogalkotói hatáskörében eljárva a következőket rendeli el:  
1.§.

A rendelet hatálya Pácsony község közigazgatási területén lakóhellyel vagy tartózkodási hellyel rendelkező személyekre terjed ki.

2. §

(1) Az önkormányzat térítésmentesen tűzifát biztosít azon szociálisan rászoruló személyeknek, akik az e rendeletben meghatározott feltételeknek megfelelően. Háztartásonként legfeljebb 5m3 természetben nyújtott tűzifa támogatás állapítható meg. A juttatást a képviselő testület a támogatás erejéig nyújtja. Az önkormányzat vállalja, hogy a szociális célú tűzifában részesülőtől ellenszolgáltatást nem kér.

 (2) Az azonos lakóingatlanban élő személyek közül csak egy személy részére állapítható meg támogatás egy fűtési idényben csak egy alkalommal.

3.§

(1) Térítésmentesen szociális célú tűzifa adható az alábbi feltételek egyidejű fennállása esetén annak a kérelmezőnek, aki:
                    a) a szociális célú tűzifa igénylésére irányuló kérelmet határidőben  
                        benyújtja az önkormányzathoz.
                    b) akinek a háztartásában együtt élő személyek egy főre jutó
                        jövedelme nem haladja meg az öregségi nyugdíj mindenkori 
                        legkisebb összegének 400 %-át, egyszemélyes háztartás (egyedül 
                        élő) esetén az öregségi nyugdíj mindenkori legkisebb összegének 
                        500 %-át, és
                    c) fatüzelésre alkalmas fűtőberendezéssel rendelkezik.

(2) A kérelem elbírálása során előnyt élveznek az
                   a) aktív korúak ellátására
                   b) időskorúak járadékára jogosultak
                   c) halmozottan hátrányos helyzetű gyermeket nevelő családok
                   d) kiskorú gyermeket nevelők
                   f) egyedül élő időskorúak








4.§

(3) A kérelmek benyújtási határideje: 2020. október 28. A határidő elmulasztása jogvesztő.
(4) A kérelem benyújtása az 1. melléklet szerinti nyomtatványon történik, a kérelmeket a Győrvári Közös Önkormányzati Hivatalban és Pácsony Község Önkormányzati Hivatalában lehet leadni.
(5) A tűzifa átvételét a jogosult e rendelet 2. mellékletét képező átvételi elismervény aláírásával igazolja. 
(6) Pácsony Község Önkormányzata Képviselő-testülete a szociális célú tűzifa juttatásával kapcsolatos valamennyi hatáskört a polgármesterre ruházza át.

5. §.

 Ez a rendelet kihirdetését követő napon lép hatályba, és 2021. április 15. napján hatályát veszti.


Pácsony, 2020. október 12.





          Nagy István sk.                                                     Pónáczné Horváth Andrea sk.              	polgármester				                                          jegyző




A rendelet kihirdetésre került:   

Pácsony, 2020. október 14.
                                                                                              Pónáczné Horváth Andrea sk. 
                                                                                                    jegyző














